 Akizungumza na gazeti hili jana, msemaji wa Mtibwa Thobias Kifaru alisema kikosi hicho cha Mtibwa kilitarajiwa kuwasili jana usiku tayari kwa mchezo huo wa kwanza wa ufunguzi.“Timu imeondoka leo asubuhi (jana) tunategemea watafika salama tayari kwa mchezo wetu wa Jumamosi dhidi ya Stand United, malengo ni kuhakikisha tunafanya vizuri,” alisema.Alisema ushindi katika mchezo huo ni jambo la muhimu kwani hawatakubali kupoteza mchezo wa ugenini. Timu zote mbili zimesajili wachezaji wakongwe kuhakikisha kila moja inafanya vizuri kwenye mchezo wa ufunguzi na ligi kwa ujumla.Kwa upande wa Mtibwa inawategemea wachezaji wake wazoefu kama Hussein Javu, Said Bahanuzi, Hussein Shariff na baadhi ya wengine kuibeba timu huku Stand ikiwa na wachezaji wazoefu kama Elias Maguli na Hassan Dilunga.